ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1465/97 υποβολή: Glyn Ford (PSE) προς το Συμβούλιο (30 Απριλίου 1997)

Θέμα: Επικύρωση των συμφωνιών για τον «τρίτο πυλώνα»

Σύμφωνα με δημοσιογραφική πληροφορία της εφημερίδας «The Guardian» τη Δευτέρα, 24 Μαρτίου, σελ. 10, «Σε συνεδρίαση των Υπουργών Αλιείας της ΕΕ τον περασμένο Δεκέμβριο, «συμφωνήθηκε' να οργανωθεί από τις τελωνειακές και αστυνομικές υπηρεσίες της ΕΕ μία από κοινού επιχείρηση παρακολούθησης στα Βαλκάνια για τον έλεγχο της διακίνησης ναρκωτικών».

Γνωρίζει το Συμβούλιο αυτή τη δημοσιογραφική πληροφορία; Είναι ακριβής η εν λόγω πληροφορία;

Αν είναι ακριβής, θεωρεί πράγματι το Συμβούλιο ενδεδειγμένο οι αποφάσεις, που θα πρέπει να λαμβάνονται από το Συμβούλιο των Υπουργών Εσωτερικών, να λαμβάνονται εν κρυπτώ από τους Υπουργούς Αλιείας, οι οποίοι δεν γνωρίζουν όλα τα σχετικά θέματα;

Απάντηση (6 Αυγούστου 1997)

1. Παρ' ότι το Συμβούλιο συνέρχεται με διαφορετικές συνθέσεις, υπάρχει ένα μόνο Συμβούλιο της Ευρωπαϊκής Ενωσης. Σύμφωνα με τους κανόνες διαδικασίας του Συμβουλίου ((ΕΕ L 304 της 10.12.1993, σελ. 1 και L 31 της 10.2.1995, σελ. 14. )) η ημερήσια διάταξη μιας συνόδου του Συμβουλίου χωρίζεται σε Μέρος Α και Μέρος Β. Θέματα τα οποία μπορούν να εγκριθούν από το Συμβούλιο χωρίς συζήτηση περιλαμβάνονται στο Μέρος Α.

2. Ο αξιότιμος κ. βουλευτής αναφέρεται στην κοινή δράση που ενέκρινε το Συμβούλιο, βάσει του Αρθρου Κ.3 της Συνθήκης για την Ευρωπαϊκή Ενωση, για τη συμμετοχή των κρατών μελών της Ευρωπαϊκής Ενωσης στη στρατηγική επιχείρηση που έχει σχεδιαστεί από το Συμβούλιο τελωνειακής συνεργασίας (Παγκόσμια Οργάνωση Τελωνειών) (World Customs Organisation) για την πάταξη του λαθρεμπορίου ναρκωτικών δια της «βαλκανικής» οδού. Η προαναφερόμενη κοινή δράση περιλαμβανόταν στο Μέρος Α της ημερήσιας διάταξης της συνόδου του Συμβουλίου της 20ής Δεκεμβρίου 1996.
ΓΡΑΠΤΗ ΕΡΩΤΗΣΗ E-1552/97 υποβολή: Maren Gόnther (PPE) προς την Επιτροπή (6 Μαΐου 1997)

Θέμα: Έγκριση 1,5 εκατ. Ecu για την Καμπότζη από το ECHO, Δεκέμβριος 1996

Στις 23 Δεκεμβρίου 1996 εγκρίθηκε από την Επιτροπή (ECHO) το ποσό των 1,5 εκατ. Ecu για την εξουδετέρωση ναρκών, την υγεία και την αποκατάσταση στην Καμπότζη.

Σε ποιούς οργανισμούς και σε ποιά προγράμματα διανεμήθηκαν αυτές οι πιστώσεις;

Απάντηση της κ.Bonino εξ ονόματος της Επιτροπής (25 Ιουνίου 1997)

>TABLE>
ΓΡΑΠΤΗ ΕΡΩΤΗΣΗ E-2236/97 υποβολή: Patricia McKenna (V) προς την Επιτροπή (2 Iουλίου 1997)

Θέμα: Παράλειψη της Ιρλανδίας να επικυρώσει τη Σύμβαση CITES

Η Ιρλανδία είναι η μόνη χώρα της ΕΕ που δεν έχει ακόμη επικυρώσει τη Σύμβαση των Ηνωμένων Εθνών για το Διεθνές Εμπόριο Ειδών Πανίδας και Χλωρίδας που Απειλούνται με Εξαφάνιση (CITES).

Ζήτησε η Επιτροπή εξηγήσεις από τις ιρλανδικές αρχές για το θέμα αυτό; Τι απάντηση έδωσαν οι ιρλανδικές αρχές;

Ελέγχει η Επιτροπή με ποιον τρόπο τα κράτη μέλη που έχουν επικυρώσει τη Σύμβαση, εφαρμόζουν τις διατάξεις της; Είναι ικανοποιημένη με την εφαρμογή των διατάξεών της από τα κράτη μέλη; Δημοσίευσε καμία έκθεση με βάση τον έλεγχο αυτό;

Απάντηση της κας Bjerregaard εξ ονόματος της Επιτροπής (16 Ιουλίου 1997)

Η Επιτροπή όντως επέμεινε στο ζήτημα της προσχώρησης της Ιρλανδίας στη σύμβαση για το διεθνές εμπόριο των απειλούμενων με εξαφάνιση ειδών της άγριας πανίδας και χλωρίδας (CITES), από τότε που άρχισε να ισχύει ο κανονισμός του Συμβουλίου (ΕΟΚ) αριθ. 3626/82 ((ΕΕ L 384 της 31.12.1982. )) για την εφαρμογή της CITES.

Το Δεκέμβριο 1996, ο υπουργός τεχνών και πολιτισμού και το Gaeltacht επιβεβαίωσαν τη δέσμευση της Ιρλανδίας για προσχώρησή της στη σύμβαση, και την πρόθεσή της να το πράξει εφέτος, μετά από την έγκριση νομοσχεδίου περί τροποποιήσεως του νόμου του 1976 για την άγρια φύση.

Η Επιτροπή παρακολουθεί την εφαρμογή και επιβολή, εκ μέρους των κρατών μελών, του ανωτέρω κανονισμού του 1982 και εκείνου που τον διαδέχθηκε, του κανονισμού του Συμβουλίου (ΕΚ) αριθ. 338/97 ((ΕΕ L 61 της 3.3.1997. )), που άρχισε να ισχύει την 1η Ιουνίου 1997. Η Επιτροπή είναι σε γενικές γραμμές ικανοποιημένη από τις επιδόσεις των κρατών μελών σε σχέση με τον κανονισμό του 1982, αναμένει όμως από τον κανονισμό του 1997 σημαντικές βελτιώσεις τόσο από πλευράς εφαρμογής όσο και επιβολής.

Ο παλαιός κανονισμός δεν περιείχε διάταξη για εκθέσεις σχετικά με την εφαρμογή, αντίθετα προς τον νέο. Ο τελευταίος προβλέπει, στο άρθρο 15 παράγραφος 4 (γ) και (δ), τη σύνταξη ανά διετία εκθέσεων για την εφαρμογή και επιβολή. Η πρώτη από τις εκθέσεις αυτές πρέπει να συνταχθεί πριν από τις 31 Οκτωβρίου 1999.
ΓΡΑΠΤΗ ΕΡΩΤΗΣΗ E-1632/97 υποβολή: Johanna Maij-Weggen (PPE) προς την Επιτροπή (14 Μαΐου 1997)

Θέμα: Απαγόρευση των επενδύσεων στη Βιρμανία, εκ μέρους των ΗΠΑ

Είναι σε θέση η Επιτροπή να επιβεβαιώσει την πληροφορία ότι ο Αμερικανός Πρόεδρος υπέγραψε νόμο που απαγορεύει στις αμερικανικές επιχειρήσεις να πραγματοποιούν επενδύσεις στη Βιρμανία, τούτο δε λόγω της εκεί επικρατούσας κατάστασης σε ό,τι αφορά τη δημοκρατία και τα ανθρώπινα δικαιώματα;

Με ποιον τρόπο θα μπορούσε η Επιτροπή να εμποδίσει το να παρακάμψουν οι αμερικανικές επιχειρήσεις την εν λόγω απαγόρευση, πραγματοποιώντας επενδύσεις μέσω ευρωπαϊκών επιχειρήσεων ή μέσω κρατών μελών της Ένωσης;

Δεν κρίνει η Επιτροπή ότι θα ήταν σκόπιμο, παράλληλα προς την εκ μέρους της ΕΕ κατάργηση του προτιμησιακού καθεστώτος που ίσχυε για τη Βιρμανία, να προτείνει βραχυπρόθεσμα την απαγόρευση των επενδύσεων από την Ευρωπαϊκή Ένωση, ούτως ώστε να μεγιστοποιηθεί η πίεση κατά της χώρας αυτής;

Απάντηση του κ. Marin εξ ονόματος της Επιτροπής (12 Ιουνίου 1997)

Στις 22 Απριλίου 1997, ο Πρόεδρος των Ηνωμένων Πολιτειών ανακοίνωσε την απόφασή του να απαγορεύσει τις νέες επενδύσεις των Ην. Πολιτειών στη Βιρμανία, επικαλούμενος τη λεγόμενη τροποποίηση Cohen-Feinstein στον νόμο για τις πιστώσεις για το φορολογικό έτος 1997.

Οι νέες κυρώσεις εμποδίζουν τους υπηκόους των Ην. Πολιτειών από νέες επενδύσεις στη Βιρμανία. Οι λεπτομέρειες, συμπεριλαμβανομένου του καθορισμού των υπηκόων των Ην. Πολιτειών και των νέων επενδύσεων, ορίζονται σε διάταξη της εκτελεστικής εξουσίας που έχει την ισχύ νόμου και δημοσιεύτηκε στις 20 Μαΐου 1997. Η Επιτροπή εξετάζει τώρα σε βάθος τη διάταξη για να αναλύσει περαιτέρω τον ενδεχόμενο αντίκτυπο της απόφασης αυτής.

Η απόσυρση των πλεονεκτημάτων βάσει του συστήματος γενικευμένων προτιμήσεων (ΣΓΠ), από την άλλη πλευρά, δεν συνδέεται καθόλου με τις κυρώσεις που επέβαλε η Κοινότητα στην κοινή θέση της σχετικά με τη Βιρμανία, που εγκρίθηκε στις 28 Οκτωβρίου 1996 και παρατάθηκε για δεύτερη εξάμηνη περίοδο στις 29 Απριλίου 1997. Η απόσυρση των πλεονεκτημάτων του ΣΓΠ βασίζεται αποκλειστικά στις διατάξεις του κανονισμού του Συμβουλίου (ΕΚ) αριθ. 3281/94 και 1256/96 ((ΕΕ L 348 της 31.12.1994. ΕΕ L 160 της 29.06.1996. )), άρθρα 9-12 και δεν συνδέεται σαφώς με την κοινή εξωτερική πολιτική και πολιτικής ασφάλειας (ΚΕΠΠΑ).

Η Επιτροπή συμμετέχει ενεργά στις εργασίες της ΚΕΠΠΑ. Η Επιτροπή δεν είναι, ωστόσο, σε θέση να προεξοφλήσει μελλοντικές εξελίξεις όσον αφορά την ενδεχόμενη επιβολή περαιτέρω κυρώσεων στη Βιρμανία, ιδιαίτερα από τότε που τα κράτη μέλη δεσμεύτηκαν σε συζήτηση σχετικά με τη χρησιμότητα των οικονομικών κυρώσεων για την επίτευξη πολιτικών στόχων.
ΓΡΑΠΤΗ ΕΡΩΤΗΣΗ E-2047/97 υποβολή: Roberta Angelilli (NI) προς την Επιτροπή (13 Iουνίου 1997)

Θέμα: Ετήσια έκθεση του Ευρωπαϊκού Κέντρου Έρευνας και Δράσεως με θέμα: «Εξτρεμισμός στην Ευρώπη»

Στις 14 Μαΐου παρουσιάστηκε στο Κέντρο Τύπου του Ευρωπαϊκού Κοινοβουλίου στο Στρασβούργο η ετήσια έκθεση του Ευρωπαϊκού Κέντρου Έρευνας και Δράσεως για τον Ρατσισμό και τον Αντισημιτισμό με θέμα: «Εξτρεμισμός στην Ευρώπη».

Προξενεί κατάπληξη και αγανάκτηση η προσθήκη στην έκθεση ενός κεφαλαίου αφιερωμένου στο πολιτικό κόμμα της Ιταλίας «Εθνική Συμμαχία», προσθήκη που φέρει τη σφραγίδα του Ευρωπαϊκού Κέντρου Έρευνας και Δράσεως η οποία στερείται ιδιαίτερης επιχειρηματολογίας αλλά παρουσιάζει το κόμμα αυτό σαν μία οργάνωση της οποίας η ιδεολογία χαρακτηρίζεται από στασιμότητα, η δράση της διέπεται συχνά από παράδοση ξενοφοβίας και παρουσιάζει μία τάση με αντιδημοκρατικές και εξτρεμιστικές συνιστώσες. Η «Εθνική Συμμαχία» είναι ένα κόμμα το οποίο, όπως εμφαίνεται και από τα στοιχεία της ίδιας της έκθεσης του Ευρωπαϊκού Κέντρου Έρευνας και Δράσεως, πέραν του ότι εκπροσωπείται σε μεγάλο βαθμό στο Ευρωπαϊκό Κοινοβούλιο στο Στρασβούργο, συγκέντρωσε στις τελευταίες βουλευτικές εκλογές στην Ιταλία το 15,7% των εγγεγραμμένων ξεπερνώντας σε ορισμένες εκλογικές περιφέρειες το 30%. Είναι σαφές ως εκ τούτου ότι η προσπάθεια να παρουσιασθεί στη διεθνή κοινή γνώμη η «Εθνική Συμμαχία» ως ένα οποιοδήποτε μικρό κόμμα της άκρας δεξιάς, πέραν του ότι είναι αβάσιμη, είναι εντελώς απαράδεκτη. Η θέση του Ευρωπαϊκού Κέντρου Έρευνας και Δράσεως είναι γεμάτη προκαταλήψεις εναντίον της δεξιάς πολιτικής και εισάγει απαράδεκτα στοιχεία φατριασμού και πολιτικής αξιολόγησης σε μία έκθεση που θα έπρεπε να βασίζεται μόνο σε αναμφισβήτητα δεδομένα.

Λαμβάνοντας υπόψη τα ανωτέρω, ερωτάται η Επιτροπή:

1. έχει ζητηθεί ή υποστηριχθεί, ακόμη και οικονομικά, η έκθεση του Ευρωπαϊκού Κέντρου Έρευνας και Δράσεως και από ποιό όργανο της Κοινότητας;

2. εάν ναι, η έκθεση αυτή θα πρέπει να θεωρηθεί ως επίσημο έγγραφο των οργάνων της Ευρωπαϊκής Κοινότητας;

3. υπάρχουν διατάξεις που να εμποδίζουν τα κοινοτικά όργανα να υποστηρίζουν με οποιονδήποτε τρόπο πρωτοβουλίες κομματικών πολιτικών;

4. προτίθεται να εκφέρει τη γνώμη της επί του όλου θέματος;

Απάντηση του κ.Flynn εξ ονόματος της Επιτροπής (16 Ιουλίου 1997)

Η Επιτροπή παρακαλεί τον κ.βουλευτή να ανατρέξει στην απάντηση που δόθηκε στη γραπτή ερώτηση P-1940/97 του κ.Fernando Moniz ((ΕΕ C 373 της 9.12.1997. )).

Η έκθεση η οποία αναφέρθηκε κατά κανένα τρόπο δεν μπορεί να θεωρηθεί ως επίσημο έγγραφο της Επιτροπής.
ΓΡΑΠΤΗ ΕΡΩΤΗΣΗ E-0738/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Πιστώσεις διοικητικής λειτουργίας των ευρωπαϊκών οργάνων

Δύναται η Επιτροπή να ανακοινώσει το συνολικό ύψος των πιστώσεων που διετέθησαν κατά το 1996 στο κονδύλιο Β4-1040:

- για δαπάνες διεξαγωγής μελετών 7

- για δαπάνες διεξαγωγής συνεδριάσεων εμπειρογνωμόνων 7

- για δαπάνες διεξαγωγής διασκέψεων και συνεδριάσεων 7

- για δαπάνες ενημέρωσης και δημοσιεύσεων.

Επίσης, δύναται να προσδιορίσει το μερίδιο εκάστου εξ αυτών των τεσσάρων τύπων δαπανών επί του συνόλου των πιστώσεων που διετέθησαν στο ως άνω κονδύλιο και να δηλώσει εάν θεωρεί αυτή την αναλογία λογική.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-E-0698/97, E-0699/97, E-0700/97, E-0701/97, E-0702/97, E-0703/97, E-0704/97, E-0705/97, E-0706/97, E-0707/97, E-0708/97, E-0709/97, E-0710/97, E-0711/97, E-0712/97, E-0713/97, E-0714/97, E-0715/97, E-0716/97, E-0717/97, E-0718/97, E-0719/97, E-0720/97, E-0721/97, E-0722/97, E-0723/97, E-0724/97, E-0725/97, E-0726/97, E-0727/97, E-0728/97, E-0729/97, E-0730/97, E-0731/97, E-0732/97, E-0733/97, E-0734/97, E-0735/97, E-0736/97, E-0737/97, E-0738/97, E-0739/97, E-0740/97, E-0741/97, E-0742/97, E-0743/97, E-0744/97, E-0745/97, E-0746/97, E-0747/97, E-0748/97, E-0749/97, E-0750/97, E-0751/97, E-0752/97, E-0753/97, E-0754/97, E-0755/97, E-0756/97, E-0757/97, E-0758/97, E-0759/97, E-0760/97, E-0761/97, E-0762/97, E-0763/97, E-0764/97, E-0765/97, E-0766/97, E-0767/97, E-0768/97, E-0769/97, E-0770/97, E-0771/97, E-0772/97, E-0773/97, E-0774/97, E-0775/97, E-0776/97, E-0777/97, E-0778/97, E-0779/97, E-0780/97, E-0781/97, E-0782/97, E-0783/97, E-0784/97, E-0785/97, E-0786/97, E-0787/97, E-0788/97, E-0789/97 και E-0790/97 (5 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0773/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Πιστώσεις διοικητικής λειτουργίας των ευρωπαϊκών οργάνων

Δύναται η Επιτροπή να ανακοινώσει το συνολικό ύψος των πιστώσεων που διετέθησαν κατά το 1996 στο κονδύλιο Β7-302:

- για δαπάνες διεξαγωγής μελετών 7

- για δαπάνες διεξαγωγής συνεδριάσεων εμπειρογνωμόνων 7

- για δαπάνες διεξαγωγής διασκέψεων και συνεδριάσεων 7

- για δαπάνες ενημέρωσης και δημοσιεύσεων.

Επίσης, δύναται να προσδιορίσει το μερίδιο εκάστου εξ αυτών των τεσσάρων τύπων δαπανών επί του συνόλου των πιστώσεων που διετέθησαν στο ως άνω κονδύλιο και να δηλώσει εάν θεωρεί αυτή την αναλογία λογική.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-E-0698/97, E-0699/97, E-0700/97, E-0701/97, E-0702/97, E-0703/97, E-0704/97, E-0705/97, E-0706/97, E-0707/97, E-0708/97, E-0709/97, E-0710/97, E-0711/97, E-0712/97, E-0713/97, E-0714/97, E-0715/97, E-0716/97, E-0717/97, E-0718/97, E-0719/97, E-0720/97, E-0721/97, E-0722/97, E-0723/97, E-0724/97, E-0725/97, E-0726/97, E-0727/97, E-0728/97, E-0729/97, E-0730/97, E-0731/97, E-0732/97, E-0733/97, E-0734/97, E-0735/97, E-0736/97, E-0737/97, E-0738/97, E-0739/97, E-0740/97, E-0741/97, E-0742/97, E-0743/97, E-0744/97, E-0745/97, E-0746/97, E-0747/97, E-0748/97, E-0749/97, E-0750/97, E-0751/97, E-0752/97, E-0753/97, E-0754/97, E-0755/97, E-0756/97, E-0757/97, E-0758/97, E-0759/97, E-0760/97, E-0761/97, E-0762/97, E-0763/97, E-0764/97, E-0765/97, E-0766/97, E-0767/97, E-0768/97, E-0769/97, E-0770/97, E-0771/97, E-0772/97, E-0773/97, E-0774/97, E-0775/97, E-0776/97, E-0777/97, E-0778/97, E-0779/97, E-0780/97, E-0781/97, E-0782/97, E-0783/97, E-0784/97, E-0785/97, E-0786/97, E-0787/97, E-0788/97, E-0789/97 και E-0790/97 (5 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1305/97 υποβολή: Amedeo Amadeo (NI) προς την Επιτροπή (11 Απριλίου 1997)

Θέμα: Κτηνιατρικοί έλεγχοι

«Πρόταση οδηγίας του Συμβουλίου για τον καθορισμό των όρων των κτηνιατρικών ελέγχων για τα προϊόντα που προέρχονται από τρίτες χώρες και τα οποία εισάγονται στην Κοινότητα». Πρόταση οδηγίας του Συμβουλίου που τροποποιεί τις οδηγίες 71/118/ΕΟΚ, 72/462/ΕΟΚ, 85/73/ΕΟΚ, 91/67/ΕΟΚ, 91/492/ΕΟΚ, 91/493/ΕΟΚ, 92/45/ΕΟΚ, 92/118/ΕΟΚ όσον αφορά τη διοργάνωση των κτηνιατρικών ελέγχων για τα προϊόντα που προέρχονται από τρίτες χώρες και που εισάγονται στην Κοινότητα. (έγγρ. COM (96)170 τελ. - 96/0109/0110 CNS ((EE C 245 της 23.8.1996, σελ. 9. )), (έγγρ. CES 1395/96 - 96/0109/0110/CNS).

Θα μπορούσε άραγε η Ευρωπαϊκή Επιτροπή να αποσαφηνίσει το κείμενο της οδηγίας, δηλ. χωρίς να παραπέμπει στην συγκεκριμένη τελωνειακή νομοθεσία, την αρμοδιότητα των τελωνειακών αρχών και τη διαπλοκή ανάμεσα στις δραστηριότητες που ασκούν οι τελευταίες και εκείνες που ανήκουν στις κτηνιατρικές αρχές;

Κρίνει άραγε απαραίτητο η Επιτροπή να προβλέπεται ρητή υποχρέωση αμοιβαίας συνεργασίας ανάμεσα στις δύο αρχές και να ανατίθεται η εποπτεία των ελεύθερων αποθηκών και των τελωνειακών αποθηκών αποκλειστικά στην αρμόδια τελωνειακή αρχή και όχι στην κτηνιατρική αρχή, όπως προβλέπει η πρόταση οδηγίας;

Απάντηση του κ. Fischler εξ ονόματος της Επιτροπής (2 Ιουνίου 1997)

Οι προτάσεις οδηγίας του Συμβουλίου που αφορούν τους κτηνιατρικούς ελέγχους για τα προϊόντα προελεύσεως τρίτων χωρών ((COM (96) 170. )) αποτέλεσαν αντικείμενο διεξοδικής εξέτασης στο Κοινοβούλιο (σύνοδος της 17ης ως 21ης Φεβρουαρίου 1997). Στο πλαίσιο αυτό, η Επιτροπή αποδέχθηκε κυρίως ορισμένο αριθμό τροποποιήσεων που ψηφίστηκαν από το Κοινοβούλιο και έχουν στόχο να καταστήσουν σαφείς, όσον αφορά ορισμένες διατάξεις, τις αντίστοιχες ευθύνες των τελωνειακών και των κτηνιατρικών αρχών.

Όσον αφορά το ιδιαίτερο θέμα που ανέφερε το Αξιότιμο Μέλος του Ευρωπαϊκού Κοινοβουλίου, η Επιτροπή δέχθηκε στο άρθρο 12 παράγραφος 1 της πρότασης να προβλεφθεί ότι «οι τελωνειακές και κτηνιατρικές αρχές που είναι υπεύθυνες για την μεθοριακή υπηρεσία επιθεώρησης, επιτρέπουν την αποδοχή στην ελεύθερη ζώνη σε μια ελεύθερη αποθήκη ή σε μία τελωνειακή αποθήκη». Σύμφωνα με το άρθρο 12 παράγραφος 2, οι ζώνες και οι αποθήκες πρέπει να βρίσκονται υπό τον συνεχή έλεγχο μιας κτηνιατρικής υπηρεσίας. Ο κανόνας αυτός ισχύει με την επιφύλαξη των υποχρεώσεων που απορρέουν από τις τελωνειακές ρυθμίσεις. Η θέση αυτή είναι σύμφωνη με αυτήν που εκφράστηκε από το Κοινοβούλιο.
ΓΡΑΠΤΗ ΕΡΩΤΗΣΗ E-1897/97 υποβολή: Amedeo Amadeo (NI) προς την Επιτροπή (4 Iουνίου 1997)

Θέμα: Κατάλοιπα κτηνιατρικώνφαρμάκων στα τρόφιμα ζωϊκής προέλευσης

Το θέμα αφορά την «πρόταση κανονισμού (ΕΚ) του Συμβουλίου για την τροποποίηση του Κανονισμού (ΕΟΚ) αριθ. 2377/90, σχετικά με τη θέσπιση κοινοτικής διαδικασίας για τον καθορισμό ανωτάτων ορίων καταλοίπων κτηνιατρικών φαρμάκων στα τρόφιμα ζωϊκής προέλευσης» (εγγρ. COM(96)584 τελ. - 96/0279 CNS) ((ΕΕ C 381 της 17.12.1996, σελ. 9. )). Η λήξη της προθεσμίας για την αναθεώρηση των ήδη χρησιμοποιουμένων ουσιών πρέπει να τροποποιηθεί. Έχοντας υπόψη τους ρυθμούς με τους οποιους εξετάζονται οι ήδη χρησιμοποιούμενες ουσίες καθώς και το γεγονός ότι υπολείπονται προς εξέταση 200 ακόμη ουσίες, η επιτροπή δεν μπορεί να εγκρίνει την παράταση που προβλέπεται στο άρθρο 14, εδάφια 1 και 2.

Δεδομένου του χρόνου ο οποίος απαιτείται για μια εμπεριστατωμένη εξέταση που είναι ζωτικής σημασίας για την προστασία των καταναλωτών και την υγεία των ζώων και προκειμένου να εξασφαλιστεί ότι η πρακτική των συνεχών παρατάσεων δεν θα συνεχιστεί επ' άπειρον δεν θεωρεί η Επιτροπή ότι αρκούν δύο χρόνια, βάσει και των πληροφοριών που συλλέγονται από τον Ευρωπαϊκό Οργανισμό για την Αξιολόγηση των Φαρμάκων, ώστε να ορίσει ως τελική προθεσμία την 1η Ιανουαρίου 2000;

Απάντηση του κ. Bangemann εξ ονόματος της Επιτροπής (11 Ιουλίου 1997)

Η πρόταση της Επιτροπής για κανονισμό του Συμβουλίου που να τροποποιεί τον κανονισμό του Συμβουλίου (EOK) αριθ. 2377/90 για τη θέσπιση κοινοτικής διαδικασίας σχετικά με τον καθορισμό ανώτατων ορίων καταλοίπων κτηνιατρικών προϊόντων στα τρόφιμα ζωικής προέλευσης ((ΕΕ C 381 της 17.12.1996. )) χωρίστηκε σε δύο τμήματα: Την παράταση της προθεσμίας που αναφέρεται στο άρθρο 14 (1,2) και το υπόλοιπο μέρος της πρότασης.

Μέσω του κανονισμού του Συμβουλίου (ΕC) αριθ.34/97 της 3ης Μαρτίου 1997 για την τροποποίηση του κανονισμού του Συμβουλίου (ΕΟΚ) αριθ.2377/90 σχετικά με τη θέσπιση κοινοτικής διαδικασίας όσον αφορά στον καθορισμό ανώτατων ορίων καταλοίπων κτηνιατρικών προϊόντων στα τρόφιμα ζωικές προέλευσης ((ΕΕ L 67 της 7.3.1997. )) η προθεσμία παρατάθηκε για το pyrasolidon, τις νιτροϊμιδαζόλης, το αρσενικό οξύ και την φαινυλβουταζόνη μέχρι την 1η Ιανουαρίου 1998 και μέχρι την 1η Ιανουαρίου 2000 για όλες τις άλλες ουσίες που κυκλοφορούσαν στην αγορά πριν από την 1η Ιανουαρίου 1992 σε ένα ή περισσότερα από τα κράτη μέλη και για τις οποίες έχει υποβληθεί φάκελος στην Επιτροπή ή τον Ευρωπαϊκό Οργανισμό Αξιολόγησης Φαρμακευτικών Προϊόντων (ΕΜΕΑ) πριν την 1η Ιανουαρίου 1996. Οι ουσίες αυτές αναφέρονται στην ανακοίνωση του ΕΜΕΑ για την αξιολόγηση των φαρμακευτικών προϊόντων σύμφωνα με το άρθο1 του κανονισμού του Συμβουλίου (ΕΚ) αριθ. 434/97 της 3ης Μαρτίου 1997 ((ΕΕ C 165 της 31.5.1997. )). Η πρόταση της Επιτροπής προέβλεπε παράταση της προθεσμίας μέχρι το 1999. Ωστόσο το Συμβούλιο τροποποίησε την ημερομηνία αυτή ως αναφέρεται ανωτέρω.
ΓΡΑΠΤΗ ΕΡΩΤΗΣΗ E-0708/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Πιστώσεις διοικητικής λειτουργίας των ευρωπαϊκών οργάνων

Δύναται η Επιτροπή να ανακοινώσει το συνολικό ύψος των πιστώσεων που διετέθησαν κατά το 1996 στο κονδύλιο B3-2000:

- για δαπάνες διεξαγωγής μελετών 7

- για δαπάνες διεξαγωγής συνεδριάσεων εμπειρογνωμόνων 7

- για δαπάνες διεξαγωγής διασκέψεων και συνεδριάσεων 7

- για δαπάνες ενημέρωσης και δημοσιεύσεων.

Επίσης, δύναται να προσδιορίσει το μερίδιο εκάστου εξ αυτών των τεσσάρων τύπων δαπανών επί του συνόλου των πιστώσεων που διετέθησαν στο ως άνω κονδύλιο και να δηλώσει εάν θεωρεί αυτή την αναλογία λογική.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-E-0698/97, E-0699/97, E-0700/97, E-0701/97, E-0702/97, E-0703/97, E-0704/97, E-0705/97, E-0706/97, E-0707/97, E-0708/97, E-0709/97, E-0710/97, E-0711/97, E-0712/97, E-0713/97, E-0714/97, E-0715/97, E-0716/97, E-0717/97, E-0718/97, E-0719/97, E-0720/97, E-0721/97, E-0722/97, E-0723/97, E-0724/97, E-0725/97, E-0726/97, E-0727/97, E-0728/97, E-0729/97, E-0730/97, E-0731/97, E-0732/97, E-0733/97, E-0734/97, E-0735/97, E-0736/97, E-0737/97, E-0738/97, E-0739/97, E-0740/97, E-0741/97, E-0742/97, E-0743/97, E-0744/97, E-0745/97, E-0746/97, E-0747/97, E-0748/97, E-0749/97, E-0750/97, E-0751/97, E-0752/97, E-0753/97, E-0754/97, E-0755/97, E-0756/97, E-0757/97, E-0758/97, E-0759/97, E-0760/97, E-0761/97, E-0762/97, E-0763/97, E-0764/97, E-0765/97, E-0766/97, E-0767/97, E-0768/97, E-0769/97, E-0770/97, E-0771/97, E-0772/97, E-0773/97, E-0774/97, E-0775/97, E-0776/97, E-0777/97, E-0778/97, E-0779/97, E-0780/97, E-0781/97, E-0782/97, E-0783/97, E-0784/97, E-0785/97, E-0786/97, E-0787/97, E-0788/97, E-0789/97 και E-0790/97 (5 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2275/97 υποβολή: Cristiana Muscardini (NI) προς την Επιτροπή (2 Iουλίου 1997)

Θέμα: ΜΜΕ - μείωση του χρόνου πληρωμής τιμολογίων

Είναι γνωστό ότι μία από τις μείζονες δυσκολίες που αντιμετωπίζουν οι ΜΜΕ για την ανάπτυξή τους και, σε πάρα πολλές περιπτώσεις για την επιβίωσή τους, οφείλεται στις υπερβολικές καθυστερήσεις για την πληρωμή των τιμολογίων.

Ενόψει συμπλήρωσης της λειτουργίας της εσωτερικής αγοράς, η Επιτροπή δεν θεωρεί σκόπιμο να καταρτίσει οδηγία που θα επιβάλει, ιδίως στις μεγάλες επιχειρήσεις και τις πολυεθνικές, την πληρωμή των τιμολογίων εντός διαστήματος 30 - 45 ημερών, μετά την υπέρβαση του οποίου θα δημιουργείται δικαίωμα απαίτησης τόκων που θα υπολογίζονται βάσει του μέσου τραπεζικού επιτοκίου;

Απάντηση του κ. Παπουτσή εξ ονόματος της Επιτροπής (23 Ιουλίου 1997)

Το σχέδιο δράσης για την ενιαία αγορά ((CSE (97) 1 τελικό. )) και η έκθεση της Επιτροπής σχετικά με τις καθυστερήσεις πληρωμών στις εμπορικές συναλλαγές ((C (97) 2121 της 9.7.1997. )) υποδεικνύουν ότι χρειάζεται περαιτέρω δράση για να αντιμετωπιστεί το πρόβλημα των καθυστερήσεων πληρωμών στην Ευρώπη. Η έλλειψη δράσης στα περισσότερα κράτη μέλη όσον αφορά αυτό το θέμα και οι πιο πρόσφατες στατιστικές για τις καθυστερήσεις πληρωμών στην Ευρώπη οδήγησαν την Επιτροπή στο συμπέρασμα ότι είναι αναγκαίο να υποβληθούν προτάσεις σχετικά με τις ελάχιστες απαιτήσεις για την καταπολέμηση των καθυστερήσεων πληρωμών, οι οποίες θα πρέπει να ενσωματωθούν στις εθνικές νομοθεσίες. Η Επιτροπή σκοπεύει να καταρτίσει μια πρόταση οδηγίας σχετικά με τις καθυστερήσεις πληρωμών πριν από το τέλος του έτους, η οποία θα βασίζεται στη δέσμη μέτρων που περιλαμβάνονται στη σύσταση της Επιτροπής της 12ης Μαΐου 1995 (αριθ. 198/95/ΕΚ) σχετικά με τις προθεσμίες πληρωμής στις εμπορικές συναλλαγές ((EE L 127 της 10.6.1995. )), συμπεριλαμβανομένου του νόμιμου δικαιώματος των πιστωτών να εισπράττουν τόκο για τις καθυστερήσεις πληρωμών.